«Жетісай ауданының мамандандырылған «Дарын» мектеп-интернаты» КММ
1 мамыр – Қазақстан халқының бірлігі күніне орай өткізілген «Бірлік болмай, тірлік болмас» тақырыбындағы іс-шараның

ХАТТАМАСЫ № ____
[bookmark: _GoBack]
Өткізілген күні: «30» ___04_________ 2025_ жыл
Өткізілген орны: __акт зал__________________
Қатысқандар: 9-сынып оқушылары, шақырылған ағалар мен жеңгелер, Жетісай аудандық ардагерлер қоғамының төрағасы М. Жумабаев, ДТЖЖО Н. Нурмаганбетов, әлеуметтік педагог Л. Байбосынова.

КҮН ТӘРТІБІ:
1. Бірлік, татулық және өзара сыйластықтың қоғам өміріндегі маңызы.
2. Ағалар мен жеңгелердің отбасылық тәрбие және ұрпақтар сабақтастығы туралы өнегелі әңгімелері.
3. Оқушылар арасында достықты, ынтымақтастықты және үлкенге құрметті нығайту.

ТЫҢДАЛДЫ:
Бірінші мәселе бойынша іс-шараны жүргізуші сөз алып, 1 мамыр – Қазақстан халқының бірлігі күніне арналған «Бірлік болмай, тірлік болмас» тақырыбындағы кездесудің мақсатын таныстырды. Бірлік пен келісімнің ел тыныштығын сақтаудағы орнына тоқталып, оқушыларды өзара сыйластыққа, достыққа және ортақ іске жауапкершілікпен қарауға шақырды.
Жетісай аудандық ардагерлер қоғамының төрағасы М. Жумабаев ел бірлігі, ұрпақтар сабақтастығы және үлкендердің өнегесі туралы ой бөлісті. Жастардың білім алып, адал еңбек етуі, туған жерін құрметтеуі және қоғамға пайдалы азамат болып қалыптасуы маңызды екені айтылды.
Екінші мәселе бойынша кездесуге келген ағалар мен жеңгелер отбасындағы татулық, ағайын арасындағы сыйластық, үлкенге ізет пен кішіге қамқорлық көрсету жөнінде әңгімеледі. Отбасындағы бірлікті сақтау үшін бірін-бірі тыңдау, түсіну, қолдау және ортақ міндеттерді бірлесіп атқару қажеттігіне назар аударылды.
Ағалар жауапкершілік пен қамқорлықтың маңызына тоқталса, жеңгелер әдептілік, сенімді қарым-қатынас және отбасылық дәстүрлерді сақтау туралы кеңестерімен бөлісті.
Үшінші мәселе бойынша ДТЖЖО Н. Нурмаганбетов мектептегі татулық пен ынтымақтастықтың оқушылардың күнделікті қарым-қатынасынан басталатынын атап өтті. Сыныптастарын құрметтеу, бір-біріне көмектесу, келіспеушіліктерді сабырмен шешу және мектептің қоғамдық өміріне белсенді қатысу жөнінде пікір білдірді.
Әлеуметтік педагог Л. Байбосынова оқушылардың бір-біріне жанашырлық танытуы, ешкімді шеттетпеуі және көмекке мұқтаж адамды қолдауы маңызды екенін түсіндірді. Отбасы мен мектептің бірлескен тәрбиесі арқылы өзара құрмет пен қолдау мәдениетін қалыптастыру қажеттігі айтылды.

СӨЗ СӨЙЛЕГЕНДЕР:
1. Ағалар өкілдері бірлік пен сыйластықтың отбасындағы тәрбиеден басталатыны туралы пікір білдіріп, оқушыларды жауапкершілікке және бауырмалдыққа шақырды.
2. Жеңгелер өкілдері туыстық қарым-қатынасты нығайту, жылы сөз айту, бір-біріне қолдау көрсету жөнінде тәрбиелік кеңестерін жеткізді.
3. 9-сынып оқушысы кездесуден алған әсерімен бөлісіп, қонақтарға өнегелі әңгімелері мен ақыл-кеңестері үшін алғыс білдірді.



ҚАУЛЫ ЕТІЛДІ:
1. Кездесуде айтылған бірлік, татулық және сыйластық туралы тәрбиелік ұсыныстар сыныптың тәрбие жұмысында пайдаланылсын.
Жауаптылар: 9-сынып жетекшілері мен тәрбиешілері.
2. Оқушылар арасында достықты нығайту, өзара қолдау және кемсітушілікке жол бермеу бағытындағы жұмыстар жалғастырылсын.
Жауаптылар: әлеуметтік педагог, сынып жетекшілері мен тәрбиешілері.
Мерзімі: оқу жылы бойы.
3. «Даналық мектебі» клубының «Аға қамқорлығы» және «Жеңге кеңесі» бағыттары аясында тағылымды кездесулер өткізу жалғастырылсын.
Жауаптылар: клуб жетекшісі, бағыт жетекшілері.
Мерзімі: жұмыс жоспарына сәйкес.
4. Өткізілген іс-шара туралы қорытынды мәлімет дайындалып, тәрбие жұмысының материалдарына енгізілсін.
Жауаптылар: іс-шараны ұйымдастырушы педагогтер.


ДТЖЖО :                                      Н.Нурмаганбетов
